[pic] | KOMISIJA EVROPSKIH SKUPNOSTI |

Bruselj, 14.10.2009

COM(2009) 543 konč.

SPOROČILO KOMISIJE SVETU IN EVROPSKEMU PARLAMENTU

INSTRUMENT ZA PREDPRISTOPNO POMOČ (IPA) VEČLETNI ORIENTACIJSKI FINANČNI OKVIR ZA OBDOBJE 2011–2013

SPOROČILO KOMISIJE SVETU IN EVROPSKEMU PARLAMENTU

INSTRUMENT ZA PREDPRISTOPNO POMOČ (IPA)VEČLETNI ORIENTACIJSKI FINANČNI OKVIR ZA OBDOBJE 2011–2013

Uvod

Večletni orientacijski finančni okvir za instrument za predpristopno pomoč (IPA) je namenjen zagotovitvi podatkov o okvirni razčlenitvi skupnih sredstev IPA, ki jo predlaga Komisija v skladu s členom 5 Uredbe (ES) št. 1085/2006 o vzpostavitvi IPA. Deluje kot vez med političnim okvirom znotraj širitvenega paketa in proračunskim postopkom. Dokumenti večletnega orientacijskega načrtovanja, pripravljeni za vsako državo upravičenko in za program, namenjen več upravičencem, na podlagi katerih se dodeli predpristopna pomoč, upoštevajo tudi okvirno razčlenitev, ki jo predlaga večletni orientacijski finančni okvir.

Večletni orientacijski finančni okvir temelji na triletnem ciklu sprotnega načrtovanja programov. Praviloma se večletni orientacijski finančni okvir za leta N, N+1 in N+2 predloži v zadnjem četrtletju leta N−2 kot del širitvenega paketa in pomeni predlagano finančno izvedbo političnih prednostnih nalog, določenih v samem paketu, ter upošteva finančni okvir. Ta večletni orientacijski finančni okvir se nanaša na obdobje 2011–2013. Navaja dodelitev sredstev za predpristopno pomoč po državah in komponentah za navedena leta ter poleg tega navaja oceno sredstev za program, namenjen več upravičencem, in odhodke za podporo.

Kot že v preteklih letih objavljeni večletni orientacijski finančni okvir izhaja iz trenutnega statusa zadevnih držav in torej na tej stopnji ne prevlada nad odločitvami o statusu držav, ki so predložile vlogo za članstvo (Črna gora, Albanija in Islandija), verjetnem datumu pristopa držav kandidatk ali vključitvi Islandije v Uredbo o vzpostavitvi IPA[1]. Če bi bile zaradi navedenih dogodkov, ki bi se zgodili pred naslednjo letno objavo večletnega orientacijskega finančnega okvira jeseni 2010, potrebne pomembne spremembe okvira, bo Komisija pravočasno objavila spremenjeno različico. Po pristopu države kandidatke k EU ji začasno dodeljena predpristopna sredstva od leta pristopa dalje ne bodo več na voljo.

Splošne politične prednostne naloge za predpristopni proces so določene v partnerstvih za pristop in evropskih partnerstvih, letnih poročilih o napredku ter strateškem dokumentu širitve, ki se kot del širitvenega paketa vsako leto predloži Svetu in Evropskemu parlamentu.

Strateško finančno načrtovanje

1. Dodelitev sredstev po državah

Izhodišče za dodelitve v letu 2007 sta bili zavezi Komisije, da nobena država upravičenka leta 2007 ne bo dobila manj kot leta 2006 in da Bosna in Hercegovina ter Albanija ne bi smeli prejeti manj od letnega povprečja sredstev, ki sta jih prejeli med letoma 2004 in 2006. Druga zaveza je odražala dejstvo, da so se sredstva za ti državi izplačala vnaprej v letu 2004. V prvih dveh letih izvajanja IPA je bilo izvrševanje odobritev za prevzem obveznosti skoraj 100-odstotno (vključno z odobritvami, prenesenimi v naslednje leto, ki so bile v celoti prevzete).

Zneski od leta 2008 naprej so bili izračunani na podlagi dodeljenih sredstev na prebivalca, ki so se v preteklosti navajali kot približek potreb in učinka. Na podlagi tega ukrepa bi se morala raven na prebivalca za vsako od potencialnih držav kandidatk Zahodnega Balkana v času sedanjega finančnega okvira povečati glede na povprečje med letoma 2004–2006, ki je znašalo 23 EUR dodeljenih sredstev na prebivalca (v cenah iz leta 2004), ki so jih države prejele v okviru programa Cards. Finančna sredstva na prebivalca, namenjena Črni gori, so višja kot v drugih potencialnih državah kandidatkah, ker je ne glede na velikost države za ustrezno upravno zmogljivost potreben določen najnižji znesek financiranja. Upoštevana je bila splošna razčlenitev sredstev po državah, razen za Kosovo[2], ki je prejelo višja sredstva IPA. Leta 2008 je proračunski organ odobril 60 milijonov EUR v okviru širše uporabe novih sredstev za podporo stabilnosti in razvoja na Kosovu. K temu je bila dodana še prerazporeditev v višini nadaljnjih 60 milijonov EUR iz neporabljenih odobritev v okviru makrofinančne pomoči. Leta 2009 so bile na podlagi dogovora na konferenci donatorjev, ki je potekala julija 2008, prevzete dodatne obveznosti v višini 40 milijonov EUR.

Za Hrvaško in Nekdanjo jugoslovansko republiko Makedonijo kot državi kandidatki je predvidena raven nad 30 EUR na prebivalca (v cenah iz leta 2004). Financiranje bo v navedenem obdobju za Hrvaško ostalo na enaki ravni. Finančna sredstva na prebivalca, namenjena Nekdanji jugoslovanski republiki Makedoniji, se še naprej povečujejo, ker je ne glede na velikost države za ustrezno upravno zmogljivost potreben določen najnižji znesek financiranja.

Pomoč Turčiji na prebivalca se bo ob upoštevanju velikosti in absorpcijske sposobnosti države v obdobju 2007–2013 postopoma povečevala.

2. Dodelitev sredstev po komponentah

IPA se izvaja v okviru naslednjih komponent: I – prehod in vzpostavljanje institucij; II – čezmejno sodelovanje; III – regionalni razvoj; IV – razvoj človeških virov; in V – razvoj podeželja.

Komponenta I, pomoč pri prehodu in vzpostavljanje institucij, zajema vse ukrepe vzpostavljanja institucij in naložbe, povezane s pravnim redom Skupnosti; državam upravičenkam pomaga vzpostaviti zmogljivosti na področju uprave in pravosodja ter v skladu s prednostnimi nalogami obravnava ukrepe za sodelovanje, ki niso izrecno zajeti v drugih komponentah.

Komponenta II, čezmejno sodelovanje, podpira čezmejne dejavnosti med državami upravičenkami ter med državami upravičenkami in državami članicami; zajema tudi ustrezno udeležbo upravičenk IPA v nadnacionalnih in medregionalnih programih sodelovanja ESRR oziroma v programih ENPI za morske bazene.

Komponenta III, regionalni razvoj, je na voljo državam kandidatkam in skuša čim bolj posnemati ESRR in Kohezijski sklad ter s tem državam upravičenkam ponuditi možnost, ki bi bila čim bolj podobna izvajanju strukturnih skladov v okviru pravil o zunanji pomoči.

Komponenta IV, razvoj človeških virov, ki je na voljo državam kandidatkam, jih pripravlja na načrtovanje programov, izvajanje in upravljanje Evropskega socialnega sklada v okviru evropske strategije zaposlovanja.

Komponenta V, razvoj podeželja, pomaga državam kandidatkam, da se pripravijo na popristopne programe za razvoj podeželja, ki jih financira EU, z izvajanjem predpristopne pomoči prek sistemov, čim bolj podobnih tistim, ki so potrebni po pristopu.

Pri dodeljevanju sredstev po komponentah sta se ustrezno upoštevali pripravljenost decentraliziranih upravljalnih sistemov, ki so potrebni za izvajanje komponent III, IV, in V, v sedanjih državah kandidatkah in potreba, da mora biti financiranje v okviru komponente II, ki se navezuje na čezmejno sodelovanje z državami članicami, enakovredno ustreznemu financiranju ESRR iz razdelka 1b.

3. Druge dodelitve sredstev

Odhodki za podporo

Ta sredstva zajemajo upravne stroške, neposredno povezane z izvajanjem IPA. V letih 2007, 2008 in 2009 vključujejo tudi upravne stroške za kritje postopnega opuščanja prejšnjega predpristopnega financiranja, tudi tistega, ki je bilo namenjeno Bolgariji in Romuniji.

Dodelitev sredstev programu, namenjenemu več upravičencem

Programi v okviru komponente I, namenjeni več upravičencem, so oblikovani tako, da dopolnjujejo nacionalne programe ter krepijo večstranske odnose na Zahodnem Balkanu in v Turčiji. Strategija je osredotočena na področja, opredeljena kot ključna za evropsko povezovanje in stabilnost v regiji. Iz teh sredstev se financirajo programi z regionalnim učinkom in/ali tisti, ki jim lahko koristi ekonomija obsega ali povezanih proizvodov, če se izvajajo horizontalno v več državah upravičenkah.

Programi, namenjeni več upravičencem, med drugim podpirajo Regionalno šolo za javno upravo, Srednjeevropski sporazum o prosti trgovini (CEFTA), Svet za regionalno sodelovanje in novi mehanizem za spodbujanje razvoja civilne družbe. V okviru instrumenta za izmenjavo informacij in tehnično pomoč TAIEX poteka vzpostavljanje institucij, dodeljujejo pa se tudi sredstva za revizije in ocene regionalnih in nacionalnih programov ter za dejavnosti informiranja in komunikacij. S precejšnjim delom regionalnih in horizontalnih dodelitev se bodo še naprej podpirale potrebne naložbe za MSP, energetsko učinkovitost in razvoj infrastrukture, ki se izvajajo v tesnem sodelovanju z Evropsko investicijsko banko in drugimi mednarodnimi finančnimi institucijami. Ta podpora bo usklajena z razpravami o pobudi za infrastrukturo in umeščena v novi investicijski okvir za Zahodni Balkan, katerega cilj je krepitev usklajevanja in sodelovanja med različnimi pobudami pod okriljem donatorjev ter mednarodnimi finančnimi institucijami, ki so dejavne na Zahodnem Balkanu. Druga prednostna naloga je izobraževanje, pri katerem se bo zvišala dodelitev sredstev za štipendije.

Od leta 2010 se bo zaradi lažjega izvajanja tudi del komponente II, in sicer udeležba držav v čezmejnih programih ESRR „Sredozemlje“ in „Jugovzhodna Evropa“, izvajal za več upravičencev.

Prikaz zneskov

Razpredelnica v nadaljevanju prikazuje zgoraj navedene zneske v tekočih cenah in v eurih . Prikazane so dodelitve sredstev po državah in komponentah, pa tudi dodelitve sredstev za program, namenjen več upravičencem, ter odhodki za podporo. Zaradi večje preglednosti so navedeni še končni zneski prevzetih obveznosti za leti 2007 in 2008 ter posodobljeni zneski za leti 2009 in 2010.

Večletni orientacijski finančni okvir: Razčlenitev sredstev instrumenta za predpristopno pomoč za obdobje 2011–2013 na dodelitve po državah in komponentah

Komponenta | 2007 | 2008 | 2009 | 2010 | 2011 | 2012 | 2013 |

HRVAŠKA |

Pomoč pri prehodu in vzpostavljanje institucij | 49 611 775 | 45 374 274 | 45 601 430 | 39 483 458 | 39 959 128 | 40 872 310 | 38 513 885 |

Čezmejno sodelovanje | 9 688 225 | 14 725 726 | 15 898 570 | 15 601 136 | 15 869 158 | 16 142 542 | 16 698 384 |

Regionalni razvoj | 45 050 000 | 47 600 000 | 49 700 000 | 56 800 000 | 58 200 000 | 59 348 000 | 62 000 000 |

Razvoj človeških virov | 11 377 000 | 12 700 000 | 14 200 000 | 15 700 000 | 16 000 000 | 16 040 000 | 18 000 000 |

Razvoj podeželja | 25 500 000 | 25 600 000 | 25 800 000 | 26 000 000 | 26 500 000 | 27 268 000 | 27 700 000 |

SKUPAJ | 141 227 000 | 146 000 000 | 151 200 000 | 153 584 594 | 156 528 286 | 159 670 852 | 162 912 269 |

NEKDANJA JUGOSLOVANSKA REPUBLIKA MAKEDONIJA |

Pomoč pri prehodu in vzpostavljanje institucij | 41 641 613 | 41 122 001 | 39 328 499 | 36 317 068 | 28 803 410 | 28 207 479 | 27 941 228 |

Čezmejno sodelovanje | 4 158 387 | 4 077 999 | 4 371 501 | 5 067 526 | 5 124 876 | 5 183 373 | 5 243 041 |

Regionalni razvoj | 7 400 000 | 12 300 000 | 20 800 000 | 29 400 000 | 39 300 000 | 42 300 000 | 51 800 000 |

Razvoj človeških virov | 3 200 000 | 6 000 000 | 7 100 000 | 8 400 000 | 8 800 000 | 10 380 000 | 11 200 000 |

Razvoj podeželja | 2 100 000 | 6 700 000 | 10 200 000 | 12 500 000 | 16 000 000 | 19 000 000 | 21 028 000 |

SKUPAJ | 58 500 000 | 70 200 000 | 81 800 000 | 91 684 594 | 98 028 286 | 105 070 852 | 117 212 269 |

Komponenta | 2007 | 2008 | 2009 | 2010 | 2011 | 2012 | 2013 |

TURČIJA |

Pomoč pri prehodu in vzpostavljanje institucij | 256 702 720 | 256 125 297 | 239 550 810 | 211 312 664 | 228 620 919 | 233 900 336 | 238 325 843 |

Čezmejno sodelovanje | 2 097 280 | 2 874 709 | 3 049 190 | 9 587 336 | 9 779 081 | 9 974 664 | 10 174 157 |

Regionalni razvoj | 167 500 000 | 173 800 000 | 182 700 000 | 238 100 000 | 293 400 000 | 367 805 000 | 378 000 000 |

Razvoj človeških virov | 50 200 000 | 52 900 000 | 55 600 000 | 63 400 000 | 77 600 000 | 89 930 000 | 96 000 000 |

Razvoj podeželja | 20 700 000 | 53 000 000 | 85 500 000 | 131 300 000 | 172 500 000 | 197 890 000 | 213 000 000 |

SKUPAJ | 497 200 000 | 538 700 006 | 566 400 000 | 653 700 000 | 781 900 000 | 899 500 000 | 935 500 000 |

ALBANIJA |

Pomoč pri prehodu in vzpostavljanje institucij | 54 318 790 | 62 117 756 | 71 377 079 | 82 711 421 | 84 301 650 | 85 987 683 | 87 446 037 |

Čezmejno sodelovanje | 6 681 210 | 8 582 244 | 9 822 921 | 9 973 173 | 10 126 636 | 10 283 169 | 10 666 232 |

SKUPAJ | 61 000 000 | 70 700 000 | 81 200 000 | 92 684 594 | 94 428 286 | 96 270 852 | 98 112 269 |

BOSNA IN HERCEGOVINA |

Pomoč pri prehodu in vzpostavljanje institucij | 58 136 394 | 69 854 783 | 83 892 254 | 100 688 099 | 102 681 861 | 104 673 499 | 106 870 228 |

Čezmejno sodelovanje | 3 963 606 | 4 945 217 | 5 207 746 | 4 696 495 | 4 746 425 | 4 797 353 | 4 942 041 |

SKUPAJ | 62 100 000 | 74 800 000 | 89 100 000 | 105 384 594 | 107 428 286 | 109 470 852 | 111 812 269 |

Komponenta | 2007 | 2008 | 2009 | 2010 | 2011 | 2012 | 2013 |

ČRNA GORA |

Pomoč pri prehodu in vzpostavljanje institucij | 27 490 504 | 28 112 552 | 28 632 179 | 29 238 823 | 29 843 599 | 30 446 471 | 30 996 035 |

Čezmejno sodelovanje | 3 909 496 | 4 487 448 | 4 667 821 | 4 282 690 | 4 310 344 | 4 338 551 | 4 418 687 |

SKUPAJ | 31 400 000 | 32 600 000 | 33 300 000 | 33 521 513 | 34 153 943 | 34 785 022 | 35 414 722 |

SRBIJA |

Pomoč pri prehodu in vzpostavljanje institucij | 181 496 352 | 179 441 314 | 182 551 643 | 186 206 679 | 189 956 810 | 193 801 948 | 203 101 005 |

Čezmejno sodelovanje | 8 203 648 | 11 458 686 | 12 248 357 | 11 751 753 | 11 922 790 | 12 097 244 | 11 630 694 |

SKUPAJ | 189 700 000 | 190 900 000 | 194 800 000 | 197 958 432 | 201 879 600 | 205 899 192 | 214 731 699 |

KOSOVO |

Pomoč pri prehodu in vzpostavljanje institucij | 68 300 000 | 184 700 000 | 106 100 000 | 64 484 594 | 65 828 286 | 67 070 852 | 70 712 269 |

Čezmejno sodelovanje | 0 | 0 | 0 | 2 815 406 | 2 871 714 | 2 929 148 | 2 987 731 |

SKUPAJ | 68 300 000 | 184 700 000 | 106 100 000 | 67 300 000 | 68 700 000 | 70 000 000 | 73 700 000 |

PROGRAMI ZA DRŽAVE SKUPAJ |

1 109 427 000 | 1 308 600 006 | 1 303 900 000 | 1 395 818 321 | 1 543 046 687 | 1 680 667 622 | 1 749 395 497 |

Komponenta | 2007 | 2008 | 2009 | 2010 | 2011 | 2012 | 2013 |

PROGRAMI ZA DRŽAVE SKUPAJ |

1 109 427 000 | 1 308 600 006 | 1 303 900 000 | 1 395 818 321 | 1 543 046 687 | 1 680 667 622 | 1 749 395 497 |

PROGRAMI, NAMENJENI VEČ UPRAVIČENCEM |

Pomoč pri prehodu in vzpostavljanje institucij | 108 980 000 | 135 700 000 | 166 055 000 | 138 967 000[3] | 173 460 000 | 168 860 000 | 183 845 477 |

Čezmejno sodelovanje | 0 | 0 | 0 | 4 921 679 | 5 293 313 | 5 672 378 | 6 059 026 |

ODHODKI ZA PODPORO |

44 793 000 | 51 950 000 | 47 648 000 | 52 993 000 | 75 000 000 | 80 500 000 | 84 500 000 |

ODHODKI SKUPAJ |

1 263 200 000 | 1 496 250 006 | 1 517 603 000 | 1 592 700 000 | 1 796 800 000 | 1 935 700 000 | 2 023 800 000 |

Zneski so izraženi v eurih in tekočih cenah.

[1] V ta namen je v pripravi sprememba Priloge II k Uredbi (ES) št. 1085/2006 o vzpostavitvi IPA.

[2] V skladu z Resolucijo Varnostnega sveta Združenih narodov 1244/99.

[3] Znesek vključuje znižanje v višini 29 milijonov EUR za instrument za varnost preskrbe s hrano, ki bo povrnjeno v letih 2011 (14 milijonov EUR), 2012 (6 milijonov EUR) in 2013 (9 milijonov EUR). Tudi sredstva, povrnjena v teh letih, so vključena v razpredelnico.